**«ТУҒАН ЖЕРІМ – ҚЫЗЫЛОРДАМ!»**

Кеңесбаев Аслан, ЭЭк-21-3 студенті

*Жетекші:* доцент С.Х. Байдильдина

Кие қонған, құт орнаған құдды бір

Өседі тек ол мекенде құтты гүл

Қандай өлке сені туған десеңіз

Қызылорда Туған жерім қып-қызыл

Таңы ерекше арайланып атады

Ешбір жанды таба алмайсыз қапалы

Кәрі жасқа ақылдарын үйретсе

Жасы үлкенін сыйласып тек жатады

Мешітінде бес уақыт бар азаны

Өзенінен арылмайтын сазаны

Айта аламын қаймықпай мен әрине

Елім менің Қазыналы Қазалы!

Көңіліме жүрегіме үн берген

Баураған әр ай-жұлдызды түндермен

Күллі әлемге танымалдық танытқан

Кәмпитімен менің өлкем гүлденген

Қазанын да қырғауылы қайнаған

Тәңірінен өзгеге қол жаймаған

Асыраған бүкіл қазақ даласын

Күрішімен туған жерім жайнаған!